Գրիգորի Շայն

Գրիգորի Աբրամովիչ Շայն (, ), խորհրդային աստղաֆիզիկոս, ԽՍՀՄ ԳԱ ակադեմիկոս (1939)։

Ավարտել է Դորպատի համալսարանը (1919)։ 1921-1925 թվականներին աշխատել է Պուլկովոյի աստղադիտարանում, 1925-1952 թվականներին՝ Ղրիմի աստղադիտարանում (1945-1952 թվականներին՝ տնօրեն)։ Հիմնական աշխատանքները վերաբերում են աստղային սպեկտրոսկոպիային և գազային միգամածություններին։ Վլադիմիր Ալբիցկու հետ որոշել է մոտ 800 աստղերի ճառագայթային արագությունները։ Հայտնաբերել է (Վասիլի Ստրուվեի հետ) վաղ սպեկտրային դասերի աստղերի արագ պտտման երևույթը (1928), աստղերի մթնոլորտում C13 իզոտոպի մեծ պարունակությունը, մոտ 150 նոր միգամածություններ։ Ուսումնասիրել է նաև կրկնակի աստղերը, փոքր մոլորակները, ասուպային հոսքերը, արևապսակը, հայտնաբերել է նոր գիսավոր (Շայնի գիսավոր) և մի քանի տասնյակ սպեկտրային կրկնակի աստղեր։ 

ԽՍՀՄ պետական մրցանակ (1950)։ Պարգևատրվել է Լենինի 2 շքանշանով։ 

Մահացել է Մոսկվայում, աճյունն ամփոփված Լիմենա քաղաքում (Ղրիմ)։

Ծանոթագրություններ

Արտաքին հղումներ 
 Колчинский И. Г., Корсунь А. А., Родригес М. Г. Астрономы. Биографический справочник. Киев: Наукова думка, 1977.
 Григорий Абрамович Шайн

Խորհրդային աստղագետներ
Ռուս աստղագետներ
Աստերոիդ հայտնաբերողներ
20-րդ դարի աստղագետներ
ԽՍՀՄ ԳԱ իսկական անդամներ
Գիսաստղ հայտնաբերողներ
Տարտուի համալսարանի շրջանավարտներ
Ռուսաստանի գիտությունների ակադեմիայի արտասահմանյան անդամներ
ԽՍՀՄ ԳԱ ակադեմիկոսներ
Ռուսաստանի գիտությունների ակադեմիայի անդամներ
Ամերիկայի արվեստների և գիտությունների ակադեմիայի անդամներ
ԽՍՀՄ Պետական մրցանակի դափնեկիրներ